กอนช. สั่งเฝ้าระวังฝนตกหนักและพื้นที่เสี่ยงน้ำหลากและน้ำท่วมฉับพลันในภาคเหนือและภาคใต้ฝั่งตะวันออก
กองอำนวยการน้ำแห่งชาติ (กอนช.) รายงานช่วง 24 ชั่วโมงที่ผ่านมามีฝนตกหนักบางแห่งในภาคเหนือและภาคใต้ฝั่งตะวันออก โดยฝนตกสูงสุดบริเวณ จ.พังงา 101 มิลลิเมตร , อุดรธานี 87 มิลลิเมตร และระยอง 79 มิลลิเมตร ขณะที่ภาพรวมปริมาณน้ำแหล่งน้ำทุกขนาด 46,320 ล้านลูกบาศก์เมตร หรือร้อยละ 56 ทั้งนี้ ขอให้เฝ้าระวังพื้นที่เสี่ยงน้ำหลาก และน้ำท่วมฉับพลันถึงวันที่ 10 สิงหาคมนี้ นอกจากนี้ได้กำชับหน่วยงานที่เกี่ยวข้องเดินหน้ามาตรการรับมือฤดูฝนปีนี้ต่อเนื่อง ได้แก่ กรุงเทพมหานครและกรมราชทัณฑ์ เร่งล้างทำความสะอาดท่อระบายน้ำ เพื่อเตรียมพร้อมรับฝนให้ท่อระบายน้ำไหลได้สะดวกรวดเร็ว และไม่อุดตันในพื้นที่ถนนรัชดาภิเษกฝั่งซ้าย บริเวณหน้า Bank of China เขตดินแดง // สำนักงานเขตพระโขนง เขตพระโขนง // ถนนสวนผัก เขตตลิ่งชัน // ถนนสุวินทวงศ์ เขตมีนบุรี // ถนนท่าข้าม บริเวณตลาดมารวย เขตบางขุนเทียน เน้นพื้นที่จุดเสี่ยงที่เคยเกิดน้ำท่วมขังอยู่เป็นประจำ